Oscar 2. af Sverige

Oscar 2. (Oscar Fredrik; 21. januar 1829 – 8. december 1907) var konge af Sverige fra 1872 til 1907 og konge af Norge fra 1872 til 1905. Han var den fjerde monark af Huset Bernadotte,

Han var søn af Oscar 1. og bror til Karl 15.. Før han blev konge bar han titlen hertug af Östergötland.

Regeringstid

Udenrigspolitik 
Oscar 2.s store interesse var udenrigspolitikken. Han beundrede Tyskland og specielt Otto von Bismarck. Han arbejdede for et "germansk, skandinavisk og italiensk forbund", som han mente, at også Storbritannien kunne slutte sig til. Kernen var faren fra øst. Flere og flere svenskere beundrede Tyskland, og dronning Sofia var fra Nassau, så kongefamilien var knyttet til mange tyske fyrstehuse.

Unionsopløsningen 
Oscars største nederlag som konge var unionsopløsningen i 1905. Norge havde i 1814 indgået en personalunion med Sverige med fælles konge og udenrigstjeneste, men for øvrigt med egne institutioner. Selv om de to stater formelt var ligestillede, var Norge tvunget ind i unionen og var den underlegne part. Der havde i hele Oscars regeringstid været brydninger, hvor nordmændene kæmpede for større selvstændighed, og 7. juni 1905 opsagde de unionsaftalen, da Stortinget vedtog, at: foreningen med Sverige under én konge er ophørt som følge af, at kongen har ophørt med at fungere som norsk konge. 

Oscar bar nederlaget med stor værdighed og vandt respekt over hele Europa for at håndtere unionsopløsningen, uden at det førte til krig. Han skal have talt og skrevet norsk flydende. Mens Oscar I besøgte Norge i 11 af sine 15 regeringsår, og Karl 15. i 12 af sine 13 regeringsår, besøgte Oscar 2. Norge hvert eneste regeringsår. Omkring århundredskiftet kom han som regel tre gange årligt, ofte sammen med kronprins Gustav. Oscar 2. passede omhyggeligt på at skelne mellem sine pligter i de respektive lande, men det passer ikke, at han havde to skriveborde på Stockholms slot, et for hvert af sine riger. Men når han tog toget til Kristiania, skiftede han uniform på grænsen og gik over til at tale norsk til sit følge.

Oscar 2. modsatte sig, at nogen prins fra huset Bernadotte kunne vælges som norsk konge efter ham selv, så Norges valg faldt i stedet på den danske prins Carl, der var barnebarn af Oscars bror Karl 15. (4.). Godt 85 år efter Oscar havde frasagt sig Norges trone, kom en af hans efterkommere til at sidde på den, idet Harald 5., der tiltrådte som konge af Norge i januar 1991, på mødrene side var oldebarn af Oscar II.

Død og begravelse 

Kong Oscar 2. døde 78 år gammel den 8. december 1907 på Stockholms Slot i Stockholm efter en regeringstid på lidt over 35 år. Han blev begravet i Bernadotternes gravkapel i Riddarholmskirken, den traditionelle gravkirke for de svenske konger på øen Riddarholmen i Stockholm. Han blev efterfulgt som konge af sin ældste søn, Kronprins Gustav, der besteg tronen som Kong Gustav 5.

Interesser 
Oscar 2. var frimurer.

Ægteskab og børn 
Oscar 2. blev gift i 1857 med Sophie af Nassau. De fik fire sønner:

Oscar 2. er oldefar til Harald 5. af Norge og Albert 2. af Belgien og tipoldefar til Carl 16. Gustav af Sverige og Margrethe 2. af Danmark.

Hædersbevisninger og ordener 
 : Ridder af Elefantordenen  (1848)
 : Ridder af Den Norske Løve  (1904)
 : Ridder af Hosebåndsordenen  (1881)

Henvisninger

Se også 
 Tidslinje over nogle europæiske regenter i det 19. århundrede

Eksterne henvisninger 

Regenter fra Sverige
Regenter af Norge
Protestantiske monarker
Modtagere af Sværdordenen
Storkorskommandører af Sværdordenen
Modtagere af Nordstjerneordenen
Storkorskommandører af Nordstjerneordenen
Modtagere af Vasaordenen
Storkorskommandører af Vasaordenen
Storkommandører af Dannebrog
Frimurere fra Sverige
Huset Bernadotte
Personer fra Stockholm
Hertuger af Östergötland